
Mestský súd Bratislava IV 33C/48/2024 1224201664 03. 09. 2024 JUDr. Beata Bizoňová ECLI:SK:MSBA4:2024:1224201664.2
Uznesenie Mestský súd Bratislava IV v právnej veci žalobcu: C. Š., D. J. XXA, D., proti žalovaným: S. Š., R. súd I. a ďalší, o neplatnosť právneho úkonu, takto rozhodol: Súd žalobu žalobcu doručenú súdu dňa 29.05.2024 o d m i e t a. odôvodnenie: 1. Dňa 29.05.2024 bola tunajšiemu súdu doručená žaloba žalobcu, ktorou sa podľa označenia domáhal určenia neplatnosti bližšie nešpecifikovaného právneho úkonu. 2. Nakoľko žaloba žalobcu nespĺňala náležitosti uvedené v § 127 ods. 1 a § 132 ods. 1 CSP - žaloba bola nezrozumiteľná, nebolo z nej zrejmé čo sa ňou sleduje, proti komu smeruje a čoho sa žalobou žalobca domáha, súd uznesením č. k. 33C/48/2024-8 zo dňa 26.06.2024 vyzval žalobcu, aby v lehote 15 dní odo dňa doručenia písomne odstránila vady žaloby a poučil ho ako treba opravu vykonať a doplniť žalobu tak, aby mohol súd v konaní pokračovať. 3. Súd súčasne žalobcu poučil, že ak vady žaloby v lehote 15 dní uvedeným spôsobom neodstráni, súd jeho podanie odmietne. 4. Žalobcovi bolo uznesenie s výzvou na odstránenie vád žaloby doručené dňa 14.07.2024, avšak vady žaloby v zmysle uznesenia súdu zo dňa 26.06.2024 neodstránil. 5. Podľa § 129 ods. 3 CSP ak sa v lehote určenej súdom podanie nedoplní alebo neopraví, súd podanie odmietne; to neplatí, ak pre uvedený nedostatok možno v konaní pokračovať. 6. Vzhľadom k tomu, že žalobca vady žaloby v súdom stanovenej lehote neodstránil a pre uvedené nedostatky v žalobe nie je možné v konaní ďalej pokračovať, rozhodol súd tak ako je uvedené vo výrokovej časti tohto uznesenia. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Mestský súd Bratislava IV, písomne, v dvoch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

